رب الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. لبيك يا ربنا وسعديك. والخير كل الخير في يديك والشر ليس اليك. انا بك واليك تباركت وتعاليت
استغفرك واتوب اليك. اللهم صل على الحبيب محمد وعلى ازواجه امهات المؤمنين وعلى ذريته وال بيته انك حميد مجيد. اما بعد اسأل الله العلي العظيم ان ينزل من بركاته ورحماته على اهل هذه القرية. اللهم انزل عليهم من بركاتك ورحماتك. اللهم
بارك لهم في توكلهم عليك. اللهم بارك لهم في ايمانهم ويقينهم. نسأل الله سبحانه وتعالى ان يكرمنا ولا يهينا وان يعد تعطينا ولا يحرمنا وان يؤثرنا ولا يؤثر علينا انه ولي ذلك والقادر عليه. اما بعد اخواني واحبابي في الله فيعني كلمة يعني
بازن الله سبحانه وتعالى نتذكر بها امر من امور دينا وامر من امور الدار الاخرة. في هذه الايام التي يعني كثرت فيها اسباب الغفلة كثر فيها اسباب الانشغال عن الله سبحانه وتعالى
طب اقول لكم حاجة اسيب الميكروفون واتكلم كده صوتي حلو. انا صوتي بيوصل من غير ميكروفون نجرب. كده لا لا لا يا جماعة ايه ان شاء الله الصوت هيوصل ان شاء الله بازن الله. طب نجمع كده شوية بقى نجمع كده. ان شاء الله بازن الله. ان شاء الله الصوت كده
كويس بازن الله بس الاول بس يا اخوانا يعني يعني هتعشونا ولا هنمشي كده آآ هتعشونا ايه عندكم في المخزن هنا بطن ربنا يحفظكم يا رب ربنا يبارك فيكم ربنا يكرمكم
يعني سبحان الله العظيم يعني آآ اهم حاجة يعني قال رسول الله صلى الله عليه وسلم ان الرجل ليعمل بعمل اهل الجنة فيما يبدو للناس يعني قدام الناس كويس. انما هو ممكن بينه وبين ربنا ما هواش كويس. ما هواش بنفس الصورة. اللي قدام الناس. ان الرجل ليعمل
لاهل الجنة فيما يرى للناس حتى ما يكون بينه وبينها الا ذراع في عمل بعمل اهل النار فيدخلها والعياذ بالله. يعني ربنا يعني يعني يعني والعياذ بالله يذوق سوء الخاتمة لانه كان في السر بيعمل اعمال سيئة الناس ما هياش عارفاه
وقدام الناس عامل كويس قدام الناس. فربنا يمهله طول عمره انه يغير حاله. لما ما يغيرش حاله فيبتلى بسوء الخاتمة والعياذ بالله وان الرجل ليعمل بعمل اهل النار فيما يرى للناس. هو ممكن قدام الناس وحش ولكن هو فعلا ممكن يكون عنده خير او جواه خير
فحتى ما يكون بينه وبينها الا ذراع فيعمل بعمل اهل الجنة فيدخلها اسمع بقى النبي عليه الصلاة والسلام بيقول ايه وانما الاعمال ايه ؟ ها؟ بالخواتيم. وانما الاعمال بالخواتيم يا جماعة. يعني اخطر عمل في
حياتك هو اخر عمل في حياتك. اخطر عمل في حياتك هو اخر عمل في حياتك. طب آآ طب اعمل ايه؟ طب انا يعني ازاي يبقى اخر عمل في حياتك كويس ؟ من عاش على شيء مات عليه. يبقى اخر عمل في حياتك ده انت اللي بتختاره
اختار خاتمتك من الان. انت اللي بتختار الخاتمة بتاعتك تبقى خاتمة حسنة ولا خاتمة سيئة؟ ازاي؟ على حسب اللي عليه يعني كنا في المنصورة كده ولقيت شاب من الشباب واقف مع فتاة يعني منظر معتاد دلوقتي يعني ربنا يعافي شبابنا يا رب
ويعني واقف وما صلاش وبيدخن سيجارة والسيجارة فيها مخدرات. فدخلت اكلمه فبقول له يا حبيبي اللي انت بتعمله ده حرام. قلت له انت صليت الضهر؟ قال لي قلت له طب العصر لسه عليه نص ساعة. يعني انت الوقت ربنا بيناديك من تلات ساعات وانت ما بتلبيش نداء ربنا. قلت له انت الوقتي لو مت
تقابل ربنا على ايه؟ لو مت دلوقتي هتقول لربنا ايه؟ لو ملك الموت جا لك الوقتي هتقول لربنا ايه؟ فهو يعني ايه؟ يعني الكلام قلت له يا ابني انت واقف بتعصي ربنا خاف من نزرة غضب من ربنا من فوق سبع سماوات. لو ربنا اطلع عليك وانت على معصيته. فنظر
لك نظرة غضب انت ممكن تروح فيها. المهم قلت له خاف من ملك الموت. المهم لا صلى ولا ساب السيجارة ولا ساب البنت اللي كان واقف معها. وخلاص ومشيت وسبته
هذا الشاب مات بعد تلت تيام. الشاب السليم ده هو اللي ما فيش فيه اي مشكلة دهوه. مات بعد تلات تيام. بعد اتنين اربعين ساعة مات كان مع اصحابه وهو برضو بيشرب يعني يعني اللي كان بيشربه دوت مات وسبحان الله العظيم تحت الكوبري الجديد بتاع
ده الكوبري اللي بيطلع على الطريق السريع ده. اصحابه رموهم من العربية وطلعوا يجروا. يعني ده قبل ما ما يموت بتلات تيام بقول له يا ابني خاف من ملك الموت
ده لو كان سمع الكلام يا جماعة. ده لو كان صلى يا اخوانا. ده لو كان اتغير يا جماعة. هو ما هوش عارف ان لسانه اتنين وسبعين ساعة على اول ليلة في القبر
سبحان الله العظيم! سوء الخاتمة لها مصيبة! مصيبة! لان اول عمل بتتحاسب عليه! اول عمل بتقرأه في صحيفتك لما بتتطاير الصف وكل واحد بيمسكه هو العمل بتاع راس الحربة بتاع حياتك كلها اللي هو اخر عمل. انما الاعمال بالخواتيم. العكس بقى
عارفين الشيخ كشك الله يرحمه عارفين مات ازاي عارفين مات ازاي الله يرحمه الشيخ كشك مات يوم الجمعة مات يوم الجمعة الصبح الله يرحمه والنبي عليه الصلاة والسلام يخبرنا ان بيموت يوم الجمعة يعني ربنا بينجيه في قبره. الشيخ كشك يوم الخميس بالليل نادى ابنه هي كده كده بقى من غير ميكروفون
منورين يا رجالة. وحدوه. الله اخيرا طيب الشيخ كشك الله يرحمه يوم الخميس فيه حاجة ولا ايه؟ لا انت خلينا نشوف الناس اهم حاجة الناس الشيخ كشك الله يرحمه يوم الخميس بالليل نادى ابنه وقال له يا ابني
النبي عليه الصلاة والسلام مات وهو عنده كم سنة؟ قال له تلاتة وستين سنة. قال له الحمد لله. انا النهاردة تميت تلاتة وستين سنة. فضل وملة الله سبحانه وتعالى تاني يوم صلى الفجر وقعد جلسة الضحى قعد يسبح ربنا لحد ما الشمس طلعت ده اليوم اللي مات فيه. ده كده لسه له ساعتين ويموت. يعني سبحان الله
وقعد يسبح ربنا لحد الشروق وجلسة الضحى دي باجر حجة وعمرة. اللي يصلي الفجر في جماعة ويقعد يسبح ربنا لحد الشروق. وظل يسبح الله الشروق بعد كده نادى زوجته قال لها انا شفت الليلة رؤية. قالت له شفت ايه؟ قال لها شفت النبي عليه الصلاة والسلام. وسيدنا
عمر بن الخطاب وكانوا واقفين جنب بعض وبعد كده انا وقعت مت ما بين النبي وما بين سيدنا عمر. فالنبي يعني ايه يعني فخدوه غسلوه يعني. فمراته قالت له انت بتحكي لي الحلم الوحش ده ليه ؟ قال لها مين قال لك ان الحلم ده وحش ؟ قال قالت له آآ يعني عشان مات فيه يعني. قال لها انا
اتمنى ان انا اموت الموتة دي. وبعد كده قام دخل الحمام عشان ياخد غسل الجمعة. سنة النبي عليه الصلاة والسلام. دخل خد غسل الجمعة. خارج من الحمام قال صلي ركعتين قبل ما ينزل المسجد وهو بيصلي الركعتين وهو في الركعة الاولى نازل السجدة الاولى مات. الله يرحمه
الله يرحمه الموتة دي يا اخوانا يعني كل واحد مننا يدفع فيها قد ايه؟ كل واحد مننا يدفع قد ايه عشان يموت الموتة دي؟ من عاش على شيء ان مات علي شفت صورتين سبحان الله العظيم يهزوا اي قلب شفت صورة شاب مات في الحمام اعزكم الله وهو بيشرب
مخدرات وهو يعني بياخد الجرعة جا له سكتة قلبية وقع مات. ومصورينه والصورة التانية صورة واحد مات في المسجد النبوي وهو ساجد الراجل نزل مع الناس بيصلي الناس خلصت صلاة وده لسة ساجد. بيزول اقوم لقوه مات. فده واحد عاش على المعصية
فمتع المعصية. وده واحد عاش على الطاعة فما تقطعش. فكل واحد مننا عايز يموت على ايه؟ كل واحد مننا يموت على اللي عاش عليه. احد اخوانا يعني ربنا يحفظه يا رب. كان في قرية من القرى كده يعني جنبنا فهو خارج قالوا له فيه ام ابنها مات. تعال عشان تعزيها في موت ابنها
يعني وابنها كان في بكالريوس حقوق ومات قبل امتحاناته بشهر تعالى. يعني قل لها كلمة ربنا يصبرها بها يعني. فصاحبنا راح عشان يسلم على الام ويقول لها كلمة بيقول دخلت لقيت الام شكلها صابر ومحتسب بفضل الله سبحانه وتعالى ولقيت اصحابه قاعدين على جنب كده قاعدين منهارين من البكاء
فبيقول لقيت اصحابه هم اللي عايزين حد يعزيهم. فرحت اقعد وسط اصحابه. فبيقول قاعد وسط اصحابه. فبيقول لهم يا شباب وان شاء الله صاحبكم في الجنة فواحد قال له جنة ايه؟ قال له انت عارف صاحبنا مات ازاي؟ قال له احنا كنا سهرانين بنزاكر مع بعض قبل الامتحانات بتاعتنا بشهر. قبل امتحانات البكالوريوس بشهر. وكنا في
قال وحدنا. فصاحبنا يعني في وسط الليل كده قال لهم اجيب لكم فيلم من الافلام السيئة اللي على شبكة النت. جاب لنا فيلم نتفرج عليه بيقولوا له صاحبنا شهوته فارت. فدخل للخلاء حتى يقع في العادة السيئة. حتى يقع في العادة السرية. بيقول قفل عليه الباب
بعد عشر دقايق ما خرجش. ربع ساعة ما خرجش. تلت ساعة ما خرجش. نادوه ما ردش. خبطوا الباب ما فتحش. بيقول له كسرنا الباب دخلنا هنا صاحبنا ميت واخر حاجة قابل بها ربنا كانت العادة السيئة. واخر حاجة قابل بها ربنا كانت المشاهد السيئة اللي
عليها. سبحان الله يا اخوانا الانسان ممكن يموت في اي لحظة. ملك الموت ممكن يتنزل في اي لحظة. عشان كده النبي عليه الصلاة والسلام يقول ان العبد المؤمن اذا كان في ايه؟ في ايه؟ في انقطاع من الدنيا. انقطاع انقطاع دا عاملين زي ايه
عارفين الكهربا لما قطعت الوقتي ؟ فجأة الكهربا قطعت. فجأة الميكروفون وقف. فجأة المراوح تقف. فجأة اللمط تطفى. كل حاجة وقفت. تليفزيونات وقفت كل حاجة تقف. ان العبد اذا كان في انقطاع يعني الموت ده فجأة يا اخواننا. الموت ده عامل زي قطع النور كده. فجأة اي حد مننا رايح مشوار يلاقي
ناس حاجة كده نازلة له. انتم مين؟ احنا ملايكة. منين من عند الله؟ ليه مكلفين من الله بقبض روحك؟ ليه؟ عشان انا تصعد بها الى الله عشان هتتحاسب على عمل عمل عملته. فالانسان ما دام الموضوع ده يعني سبحان الله العظيم كنا لسه راجعين من على طريق سفر كده من آآ
يومين تلاتة كده فالحتة اللي احنا يعني حودة كده حودين عليها. كان واحد زميلنا في الدفعة وكان التاني على الدفعة. كان التاني وكان يعني له مستقبل كبير في الطب يعني طالع التاني على الدفعة وبيختار التخصص اللي عايز يختار ويتعين فيه في الجامعة. وهو جاي من الحتة دي بيحود من العربية بتاعته. جت عربية
نقل جابته نصين. وصل مستشفى الطوارئ يعني ميت الله يرحمه. الانسان بيموت في لحزة يا اخوانا. في لحزة اي حد مننا بيقابل ربنا في لحظة اي حد مننا بيموت ولكن يا ترى هيموت على حسن خاتمة ولا هيموت على سوء خاتمة؟ هيقابل ربنا على ايه؟ ما هي
مشاهد يقينية كل واحد مننا له مستقبلين. مستقبل يقيني ومستقبل مظنون. يعني ايه مستقبل مظنون؟ كنت مرة معدي مع دكتور عبدالرحمن الصاوي لو تعرفوه ها هو زميلي ودفعته ربنا يحفظه فمعدين جنب فيلا كده قال لي الفيلا دي صاحبها فضل يبني فيها طول عمره ومات
قبل ما يسكن فيها ولا يوم واحد. فمستقبل الدنيا مستقبل مظنون. فيه ناس سافرت تشتغل برة وهي راجعة في عبارة السلام تمانية وتسعين ولا في سالم اكسبريس ولا في اي عبارة ما تم قبل ما يصرفوا جنيه واحد من تحويشة العمر. فيه طلبة بيحصلوا شهادات جامعية وهيموت قبل
يكسب جنيه من ورا الشهادة بتاعته. فمستقبل الدنيا مستقبل مظلوم. انما مستقبل الاخرة يقين. يعني ايه يقين؟ يعني مش معنى انك ما بتفكرش في يوم يوم القيامة انك مش هتعيشه. مش معنى انك ما بتفكرش في اول ليلة في القبر. انك انت مش هتدخلها وتتحاسب. مش معنى انك انت ما بتفكرش
في الصراط انك مش هتلاقي نفسك قدامه بيتقال لك عدي. انت في الدنيا واخد خمسين سنة ويوم القيامة خمسين الف سنة. يعني تخيلوا الناس مشغولة بخمسين سنة عن خمسين الف سنة. يعني سبحان الله العظيم! حاجة عجيبة يا جماعة! حاجة عجيبة ان انسان يتشغل بخمسين سنة عن
خمسين الف سنة. قال تعالى الذي خلق الموت والايه؟ ولا الذي خلق الحياة والموت. الموت الاول ليه؟ قال لك اصل اي حاجة رغم انك انت بتعيشها قبل ما تموت. قال لك ان اي حاجة في الحياة ممكن تحصل او ممكن ما تحصلش. انت ممكن تشتغل وممكن ما تشتغلش
وممكن تغتنم وممكن ما تختناش. وممكن تتجوز وممكن ما تتجوزش. وممكن تخلف وممكن ما تخلفش. انما مش ممكن تموت وممكن ما تموتش. القضية انت هتموت على ايه ؟ على اللي انت عشت عليه. واحد في عبارة سالم اكسبريس وكان احد الناس الافاضل رايح يغيث الغرقى
لما العبارة غرقت فبيقول واحد يعني سبحان الله سمعتها منه مني منه باذني بيقول واحد وهو بيحاول يغيثه فبيقول له قل لا اله الا الله فالراجل قعد يقول الشنطة الفلوس شقى عمري الراجل معاه تحويشة العمر راحت فبيقول له انت عارف ايه ولا فين انت بتموت
وتقول لا اله الا الله. قال له الشنطة الفلوس بيقول فضل لحد ما مات لا يتكلم الا الشنطة الفلوس شقى عمري على زلك. مش عارف يقول لا اله الا الله. مش عارف يقولها. انا مرة كنت في المستشفى وجت حالة كنا واقفين في استقبال المستشفى ساعتها
وجت واحدة ست عندها يعني حاجة واربعين سنة اربعين ما اعرفش بالزبط عندها قد ايه. بس يعني مش كبيرة يعني. جت ست دخلت المستشفى فجأة الحقوني الحقوني انا بموت الحقوني يعني سبحان الله اترمت على السرير بتاع المرضى ها اللي في مكان الاستقبال وفي خلال نص دقيقة راحت في غيبوبة
في خلال نص دقيقة كل زمايلنا طلعوا يجري اللي يجري يجيب جهاز ضغط اللي يجري يشوف جهاز سكر اللي يجري بقى يجيب اي حاجة يعني اي يعني سبحان الله العظيم
وفضلت انا معها في الاوضة الوحيدة. انا باوصلها في نص دقيقة راحت في غيبوبة يعني يعني نادر انك تلاقي حالة تتطور طبيا بالمنظر ده. او تتدهور بالمنزر ده فانا باصص لها والله يا اخواني وانا واقف ببص لها كده يعني مبهوت بالمنظر وبسرعة التدهور اللي حصل. لقيتها وهي في الغيبوبة قامت قايمة
فتحت عينيها كده كانها بتقاوم عشان تفتح عينيها. وقالت اشهد ان لا اله الا الله. واشهد ان محمدا رسول الله وقامت واقعة ميت. سبحان الله! مين اللي صحى دي في الغيبوبة؟ مين اللي قوم ديت؟ مين اللي رزقها الشهادة عند موتها؟ سبحان الله العظيم
يعني يعني واحد وهو بيموت بيقولوا له قل لا اله الا الله. قال لهم هعمل بها ايه؟ وانا عمري ما ركعت له ولا ركعة واحدة واحد وهو بيموت بيقولوا له قل لا اله الا الله. قال لهم هتنفعني بايه؟ وانا عمري ما سبت معصية الا وعصيته بها
يعني تخيلوا يا اخواننا ساعة الموت يعني ياما حصل عجائب وياما شفنا عجايب وياما سمعنا عن عجايب الحمد لله ربنا يرزقنا حسن الخاتمة يا رب. المية بتاعتكم حلوة ما شاء الله. ربنا يبارك فيكم ويحفزكم
آآ يعني سبحان الله يا اخواني في قضية اخر عمل قبل الموت. العمل اللي الانسان هيلقى به ربنا سبحانه وتعالى هيقابل ربنا على ايه؟ احد اخوانا ساكن في شارع الجلاء في المنصورة. وشغال هو شغل تاني. فنزل وساب مراته العيال. العمارة اللي في شارع الجلاء لو سمعتوا
الفترة اللي وقعت. فالمهم العمارة وقعت وهو برة زوجته ماتت. الله يرحمها. فلما شالوا الانقاض بيشيلوا الانقاض عن الدور اللي كانت فيه لقوها ميتة وهي واخدة المصحف في حضنها وحاضنة كتاب الله. وحاضنة المصحف. يعني اخر عمل كانت بتعمله في حياتها انها كانت ماسكة كتاب ربنا
انها كانت بتقرا في كتاب ربنا. من عاش على شيء مات عليها يا جماعة. يا اخوانا ده قانون يا اخواننا. قانون. لو تعرفوا الشيخ احمد جلال ربنا احفظوا من الدعاء في المنصورة وفي قناة الرحمة. كان كان في العمرة فكانوا بيصلوا وهم بيحرموا من مسجد ابيار علي اللي عند المدينة المنورة. وهم رايحين
في عمرة بقى لمكة للمدينة المنورة يعني كان معهم آآ يعني كان معهم ناس بقى من الافاضل الناس دكتور حازم النجدي اللي هو رئيس قسم العظام في مستشفى الجامعة المهم يعني فهم بيصلوم في مسجد نبوي وكانوا بيصلوا العصر فسجدوم يعني واحد جمبهم كده سجد رفع
للسجود وهو لسة ساجد. سجدوا تاني وهو لسة ساجد. كملوا الصلاة وهو لسة ساجد. قروا التحيات وهو لسة ساجد. المهم خلصوا الصلاة وهو ساجد. فبيحاولوا يأزوه مش عارفين اه فندعوا دكتور حازم النجدي اللي كان معهم فبيكشف عليه قال لهم الراجل مات. مات وهو ساجد. مات وهو محرم. مات وهو رايح يعمل عمرة
مات في مدينة رسول الله صلى الله عليه وسلم. ايه ده! يعني سبحان الله! لما سألوا اولاده قالوا لهم كان دعاء ابونا انه بيتمنى ان ربنا يقبضه كان بيدعي ربنا وهو بيعبد ربنا ان ربنا يقبضه وهو ساجد. سبحان الله العظيم يا اخواني في الله. ناس بتموت وهي بتشرب خمور. ناس بتموت وهي بتقع
في المعاصي وناس بتموت وهي بتصلي. وناس بتموت وهي بتقوم الليل. واحد صاحبنا دخل على ابوه لقاه ميت وهو ساجد. ميت وهو ساجد. سبحان الله العظيم يعني عجائب الخاتمة دي الخاتمة دي رزق. الخاتمة دي لو حسنة بتبقى وساب شرف ولو سيئة. عارفين برصيصة يا جماعة؟ عارفين قصة برصيصة
برصوصا العابد بروسوسة ده عابد من عباد بني اسرائيل. يعني حب العبادة لدرجة انه راح بنى صومها على جبل. وطلع يعبد ربنا لوحده في الجبل ولدرجة انه انعزل عن الناس تماما عشان ما فيش اي حد يعطله عن عبادة الله. الشيطان هيجن عشان يضل برصيصة
مش عارف يعمل له ايه. يعني الشيطان من الشياطين قال له سيبه لي. هتعمل له ايه؟ قال له سيبه لي. ما لكش دعوة به. انا هتصرف معه. الشيطان ده راح بنى
ومع جنب صومعة برصيصة. ولبس لبس عابد بقى وقعد يعبد ربنا ليل نهار. برصيصة لو تعب الشيطان ده ما يتعبش. برصيصة لو جا له يعني فطر ولا جا له ملل وخرج برة الصومعة يلاقي الشيطان قاعد يعبد ربنا. ليل نهار. لحد ما بورسيس اعتقد ان الشيطان ده والي من اولياء الله. ففيوم
في الايام الشيطان بقى بعد ما حس ان الموضوع بقى استوى خلاص قام قايم وقام رايح لبرصيصة. قال له يا ولي الله يا عبد الله علمني ما علمك الله؟ علمني حاجة برصيصة. فبرصيصة قال له انا اللي ولي الله. ده انت اللي ولي الاولياء. انت اللي تعلمني حاجة. قال له طيب
ما خلاص طيب. انتم سامعيني يا جماعة؟ طيب بسم الله. قال له طيب فقال له انت اللي كلمنا ابو رصيصة قال له البرصيصة قال له انا اللي انا اللي ولي الله. ده انت اللي ولي الله. ده انت اللي بتعبد عبادة انا ما اعرفش اعبدها. علمني انت حاجة مما علمك الله
الشيطان قال له طيب انا هعلمك اسم الله الاعظم. اللي لو قرأته على اي حد ما السجن الجن يسيبه فورا. وقام علمه اي اسم كذب كذب فيه على برصيصة ونزل الشيطان يكمل المهمة بتاعته. بدأ الشيطان يمس انتم سامعيني كده يا جماعة؟ الصوت واضح كده
بل الحمد لله. بدأ الشيطان يمس واحد من اهل القرية. يجيبوه لمين؟ يجيبوه البرصيصة العابد. برصيصة اول ما يقرا عليه اسم اللي الشيطان علمه له يقوم الشيطان يعني منصرف عن هذا الرجل. فبقت خلاص الموضوع كل ما حد يمسه الشيطان يجيبه البرصيصة. لحد ما مرة الشيطان راح
بس اجمل امرأة في هذه القرية. اجمل فتاة في هذه القرية. جابوها البرصيصة. جه يقرا عليها الاسم اللي الشيطان علمه له. الشيطان ما سابهاش. الله فيه يقرا عليها الاسم والبنت بتصرع. الذي ايه؟ قام الشيطان قال له يا ابو رصيصة دي شكلها حالة صعبة جدا. انت سبها عندك في الصومعة
تعبد ربنا وتتوب على ايديك. ولما تتوب من زنوبها لما تقرأ عليها الاسم الاعظم الشيطان هيسيبها وهيمشي. اهلها وافقوا وقالوا ده برصيصة ما فيش حد ايه يعني ما فيش حد يخاف ان بروسيسة ممكن يعني ايه يؤذي حد من اولاده ولا حاجة. وسابوا الفتاة. كل شوية والفتاة مع برصيصة
في الصومال وحدهم كل شوية الشيطان يصرعها تتكشف يصرعها تتكشف لحد ما برصصة نفسه فتن بها ووقع في الزنا معها في حملة الفتاة الشيطان جه قال له انت هتسيبها برصاصة قال اعمل ايه ؟ قال له انت لو سبتها انت آآ انت ما انتاش عارف اهل القرية يعملوا فيك ايه ؟ قال له طب اعمل ايه ؟ قال له
قلت لها اقتلها ازاي؟ ده انا عابد لله. قال له اقتلها وبعد كده تب. اقتلها وبعد كده ارجع لربنا. اقتلها وتكون من بعده قوم من صالحين وارجع بعدها تب واعبد ربنا. قتلها ودفنها ولما جه اهلها. قال لهم بنتكم هربت بنتكم الشيطان اللي مسها. يعني هربت بقى وانا مش عارف
راحت فين ؟ الناس صدقوه. الشيطان راح لهم قال لهم بنتكم لا هربت ولا حاجة. اللي حصل كزا وكزا وبورصوصة قتلها ودفنها في المكان الفلاني. راح اهل القرية لقوا الكلام مزبوط طلع اهل القرية كلهم على برصصة عايزين يقتلوه. حاصروا الصومعة بتاعته برصيصة جوة الصومعة هيموت من الرعب. الشيطان جا له
قال له يا ابو رصيصة كل الناس دي عايزة تقتلك. قال له طب اعمل ايه؟ قال له عايزني انجيك منهم؟ قال له اه. قال له اسجد لي يا برصيصة. قال له ايه؟ قال له اسجد لي
قال له اسجد لك ازاي؟ ده كفر. انت خليت ناس دي خليتني اقتل. انما اكفر لأ. قال له اسجد لي والا هاسيبهم يقتلوك. سجد له سابه دخلوا قتلوه مات كافر والعياذ بالله. مات كافر. يعني واحد واحد عاش على العبادة ويموت كافر
يا اخواننا طب سبب ايه؟ بسبب ايه؟ بسبب حاجات كتير اوي. اول حاجة ان هو ما احترمش انه انسان ضعيف. تلاقي شاب دلوقتي يقول لك مسلا ايه يتكلم مسلا مع فتيات او يقف في الجامعة مسلا او في الشغل بتاعه يكلم من لم يحل لا لهم ان هو يتكلم معهم ويقول لك
لا لا انا عارف اصلها زي اختي. يا ابن اختك مين يا ابني! يا ابني هتضيع نفسك. يا ابني انت انسان ضعيف وخلق الانسان ضعيفا. تلاقي شاب يدخل على النت. تقول
قل له مسلا خد بالك من مواقع اللي مش كويسة. يقول لك لأ انا واخد بالي كويس لحد ما يضيع والعياذ بالله. يا ابني خد بالك الانسان ضعيف. ما تعرضش نفسك
تكلفتنا انت مش هتبقى قدها. انت مش هتقدر عليها. سبحان الله شاب من الشباب في المنصورة. يعني امه اتصلت باحد اخوانا قالت له الحقني ابني بيموت. وفعلا هو بيموت مش بيموت يعني مريض بيموت يعني في الاحتضار. فذهب اخونا اليه فبيقول دخلت لقيته
فعلا يعني بيموت واصحابه حواليه وهو بيبص لهم بصة يعني منكم لله. منكم لله زي ما ضيعتوني. فصاحبنا دخل قعد جنبه وقعد يطبطب طب عليه ويقول له رحمة ربنا واسعة. رحمة ربنا كبيرة. رحمة ربنا عظيمة. بيقول لقيت الشاب بدأ يبكي ويصرخ ويقول له رحمة ربنا دي مش
رحمة ربنا دي مش للي زيي. انا وقعت في الزنا. انا شربت مخدرات. انا عملت كل حاجة. وقعد يصرخ ويبكي. فصاحبي بيقول فقعدت اطبطب عليه واقول له رحمة ربنا واسعة. رحمة ربنا كبيرة. بيبقى قعدت اقول له احاديس الرحمة وايات الرحمة لحد ما هدي خالص. بيقول
هيا وفتح عينيه تاني وبدأ يبكي تاني وبدأ يقول طب والزنا طب والمخدرات طب والزنا طب والمخدرات طب والزنا ورفع لسانه وما نزلوش. مات وهو مقهور على الاعمال السيئة اللي عملها في حياته. مات وهو بيندم على المعاصي اللي عملها في حياته. سبحان الله العظيم
سبحان الله يا اخوانا قضية الخاتمة دي قضية عجيبة جدا. قضية الانسان هيموت على ايه؟ ده قضية عجيبة جدا. دي قضية محصلة العمر بتاع كله انت لو طالب بيزاكر خمستاشر ساعة في اليوم. قاعد على المكتب طول اليوم. واي واحد مننا فات عليه فجأة هيلاقيه بيعمل ايه
اهو بالظبط كده اللي عايش على طاعة ملك الموت لو نزل عليه في جاهلية على ايه؟ على طاعة. طب اللي عايش على معصية؟ ملك الموت لو نزل عليه فجأة على ايه؟ على معصية. طب الغافل اللي لا بيطيع ولا بيعصي. ملك الموت لو نزل عليه فجأة. هيلاقيه على ايه؟ على غفلة. عشان كده
قال تعالى يا ايها الناس مش يا ايها الذين امنوا يا ايها الناس نداء للعالم كله اتقوا ربكم ان زلزلة الساعة شيء عظيم. ده تسونامي لما نقطة في اندونيسيا اتزلزلت
تريكة قالت هنرسم خريطة العلم الجغرافية مرة تانية. هل خريطة العالم في اماكن اتغيرت؟ اومال لما الست قررت يتزلزلوا؟ العلماء فقال لك فتنتقل جبال البر الى البحر. وجبال البحر الى البر وجبال الشرق الى الغرب
جبال الغرب الى الشرق. قال لك من قوة الزلزال بتاع يوم القيامة ان زلزالة الساعة شيء عظيم. طب ربنا بيقول شيء عظيم ليه ربنا يعلم ان يوم القيامة ده حاجة فوق مستوى قدرة الانسان على الوصف. الانسان ما يقدرش. عشان كده ربنا بيقول للنبي عليه الصلاة والسلام
اعمل قارعة وما ادراك ما القارعة! وما ادراك! ده حاجة فوق مستوى قدرة الانسان على الادراك. انا مش هاقول لكم يوم القيامة انا هاقول لكم اللي هيشوف يوم القيامة هيحصل له ايه؟ ان زلزلة الساعة شيء عظيم يوم ترونها
يوم ترونها كل الناس هتشوفها. المشهد ده مش واحد هيشوفه وواحد لأ. مش معنى انك ما بتفكرش في يوم القيامة انك مش هتعيشه. مش معنى انك ما بتفكرش في الدار الاخرة انك مش هتبقى من اهلها. ده كلام جاي يا جماعة. وفي
في مشاكل لها حل ومشاكل ما لهاش حل. انا الوقتي عطشان. دي مشكلة ولا لا؟ مشكلة. لها حل. يا عم همد ايدي اشرب. طب ما فيش ماية. اما اروح اشرب. اي
حاجة اي حل لها وخلاص. انما عطش يوم القيامة حله ايه؟ مشاكل الدنيا كلها حلها بسيط. انما يوم القيامة مشاكله ما لهاش حل. حلال وحيد انها ما تحصلش. حلها الوحيد انها لا تحدث. سبحان الله العظيم! يوم ترونها تذهل كل
اعطن عما ارضعت. ذهول المرة الوحيدة اللي جه في القرآن فيها لفظ الذهول. يوم ترونها تذهل. كل مرضعة كل واحدة حاطة ابنها في ضناها في حضنها وبترضعه. اول ما يبدأ زلزال القامة ترمي اللي في ايديها. عما ارضعت ما عادتش دارية اللي في ايديها ده خشبة
ولا طفل ولا ولا مش دارية يوم ترونها اقوى عاطفة بشرية في الحياة انهارت مع اول لحظات يوم القيامة. انهارت اقوى عاطفة بشرية في الحياة مع اول لحظات يوم القيامة. ده احنا لسة
في البداية يوم ترونها تذهل كل مرضعة عما ارضعت. سبحان الله! المشهد ده يا اخواننا يعني يعني ام ترمي ابنها ام ترمي ضناها ربنا بيقول لك يبصرونهم يود المجرم لو يفتدي من عذاب يومئذ ايه؟ بايه
بايه؟ ايه يا رجالة؟ رجالة المخزن مش حافظين القرآن ولا ايه؟ ايوة كده ما شاء الله يود المجرم لو افتدي من عذاب يومئذ ببنيه. اولاده امي تتمنى انها ترمي ولادها في النار عشان هي تنجو. انا لي
واحد صاحبي السخان ولع عليه وهو بيستحمى. السخان ولع نار. امه دخلت جوة النار جابت ابنها وخرجت. امه دخلت في النار جابت ابنها وخرجت. هل ايه النار دي اللي تخلي امي تتمنى ترمي ابنها فيها عشان هي تنجو. يبقى جهنم
دي يا جماعة يبقى جه لنا بايه؟ قال تعالى ولا يسأل حميم حميما. يعني انت الحميم بتاعك اقرب الناس لك اقرب حبايبك ولادك اقرب احبابك في الدنيا لو شفتهم متألمين او عربية خابطة حد مسلا ربنا يعافيك يعافينا ويعافي من نحب يا رب
ويعافي المسلمين اجمعين. انت هتجري وتقول له ما لك؟ يوم القيامة لا يسأل حميم حميمة. ما حدش هيسأل في حد. ما حدش هيبص لحد اني في عبارة آآ السلام تمانية وتسعين ام واب وابنهم الطفل الصغير وبنتهم لسه طفلة زي بترضع كده ها
لما العبارة غرقت ونصها ولع نار. فكان يا الواحد هيتحرق يا الواحد هيغرق. وما كانش معهم غير طوق نجاة واحد. فجابوا ابنهم حطوه جوة طوق النجاة وحطوا اخته جنب معه وقالوا له يا ابني خد بالك من اختك. الوقت هيجي لكم قوارب انقاز او هيجي لكم حد ينقذهم خد
بالك من اختك واختار هو ومراته انهم يموتوا بالمنزر ده عشان ابنهم يعيش. ده دي عاطفة الامومة تخيل ان اول عاطفة بتنهار يوم القيامة هي اكبر عاطفة في الحياة وهي عاطفة الامور. عاطفة الامومة تذهل كل
عما ارضعت. كل الامهات ترمي ولادها. وتضع كل ذات حمل حملها. كل النساء الحوامل تسقط. بل كل الكائنات مش كل النساء. كل كان وترى الناس سكارى وما هم بسكارى ولكن عذاب الله شديد
ده ربنا يا اخوانا بيوصف اول لحظات يوم القيامة. بيوصف بدايات يوم القيامة. ده لسه يا جماعة النار ما جتش. يحملها لا سبعين الف زباب كل زمام مسكوا سبعين الف ملك. ده لسة يا اخوانا. ده لسة يا جماعة يوم القيامة ما حصلش فيه حاجة. ده يا اخوانا لسة الشمس
ما بقتش على بعد ميل من الرؤوس. يا اخوانا دا لسة يوم القيامة بيبدأ وكل دا حصل. اومال لما يوم القيامة يزيد؟ الناس هيحصل لها ايه؟ الدنيا هيحصل فيها ايه
اخواني واحبابي في الله احنا في زمن الغفلة. احنا في اكتر زمن ربنا عصي فيه في الدنيا كلها. احنا في اكتر زمن ربنا عصي فيه على وجه الارض. احنا في اكتر زمن حرمات الله انتهكت فيه. احنا في اكتر زمن
قرئ فيه على الله سبحانه وتعالى. تلاقي الوقت واحد فاتح عصارة ولا حاجة ومشغل لك كاسة اغاني محرمة. ما للشارع تقول له يا عم الحاج طب شغل قرآن يقول لك الكاسيت ده هو اللي بيرزقني. استغفر الله العظيم امال ربنا بيعمل ايه
الكاس ده هو اللي بيرزقك. احنا في اكتر زمن يا جماعة الناس بعدت فيه عن ربنا. وفي اكتر زمن الشباب بعدوا فيه عن ربنا. عشان كده الزمن ده ما تلاقيش فيه واحد ماشي في النص اللي بيعصي جايب الاخر والعياذ بالله. واللي بيطيع مجتهد في الطاعة
اه بمنة ربنا سبحانه وتعالى. عشان كده عايزين يا اخوانا نقف مع نفسنا وقفة. نقف مع نفسنا وقفة هنقابل ربنا على ايه؟ باقول لكم الشاب ده واقف معه بقول له حرام تلات ايام مات. تلات تيام اتنين وسبعين ساعة. والله العظيم وانا باتكلم مع هزا الشاب
اللي كنت بكلمه انا ما كنت متخيل ان هو يموت. وانا باقول له خاف من ملك الموت انا مش متخيل ان هو يموت. شاب زي الفل. مين اللي يتخيل ان ده يموت؟ الشاب اللي انا
كنت واقف معه ده سبحان الله العظيم! قبلها باسابيع يعني سبحان الله! الشاب ده اصلا كان له قصة تانية وده اللي خلاني اقول له خاف من الموت وانا واقف اتكلم معه اصلا
كان اه يعني واحد شاب من الشباب عندنا كده كان في اولى كلية. وخد اصحابه وطلعوا طلعة اسكندرية يشوفوا حياتهم يعني. وهم راجعين العربية بتاعتهم خبطت فدخلوا مستشفى على الطريق وهم راجعين المنصورة فالدكاترة كشفوا عليهم وقالوا لهم كويسين يلا روحوا فصاحبنا وصل اصحابه وروح بيته
اول ما طلع بيته بدأ نفسه يضيق وبدأ وشه يزرق وبدأ نفسه يتكتم ابوه جري به على مستشفى الطوارئ اللي في المنصورة. قعدوا يعملوا له آآ اشعة على المخ في الاخر قالوا لابوه ابنك حصل له كسر في العمود الفقري تحت المخ بالظبط. والنخاع الشوكي اتقطع
اه ابنك حتى لو عاش هيفضل طول حياته مشلول. شلل كم الرباعي؟ الشاب ده الله يرحمه. كنا بنزوره في مستشفى الطوارئ. قعدنا شهر زوره. قعد حوالي شهر ما بين عمليات في الرئة. عمليات في الدماغ. عمليات في العضم. عمليات في الرقبة. ويعني الله يرحمه الشاب ده تاب لدرجة
ان هو كان ممكن حد يروح يزوره ينادي عليه ما يردش عليه. فيجري ينادي الدكتور احسن يكون صاحبه مات يدخلوا عليه يلاقيه بيقول السلام عليكم ورحمة الله. السلام عليكم ورحمة
معلش يا جماعة انا كنت بصلي انا اسف. كان بيصلي. الشاب ده مات في اول رمضان. مات في اول رمضان وكانت الجنازة بتاعته جنازة كبيرة. سبحان والله العظيم فالشاب ده لما مات احد اخواني دكتور في كلية طب هو احد اخواني طلع قال كلمة على هذه الجنازة يذكر
فلما وقفت مع الشاب اللي كنت بحكي لكم قصته في اول المحاضرة اللي هو واقف مع البنت وبيشرب مخدرات وما بيصليش. لما وقفت مع الشاب وانا بكلمه فالشاب ده طول الوقفة قعد يبص لصاحبي اللي معي ويقول له انا شفتك فين قبل كده ؟ انا شفتك فين ؟ وانا باحسب ان هو بقى ايه بيتوه الكلام عشان نسيبه
قم امشي اترن فعلا شافه فين ؟ قال له انا شفتك في جنازة محمد. الله يرحمه. الجهاز محمد؟ قلت له يا محمد مين ؟ قال محمد قلت له انت الشاب اللي
في مستشفى الطوارئ قلت له انت كنت في جنازته! انت دفنت صاحبك بايديك! ولسه واقف الوقفة دي! بص لي بص كده الله يرحمه. بص لي بصة يعني سازجة كده قال لي ده انا مش دفنته بايدي. قلت له امال ايه؟ قال لي ده انا كنت معه في العربية ساعة ما عمل الحادسة
قلت له يا نهار ابيض! يعني انت ملك الموت نزل اخد صاحبك وانت ربنا اداك فرصة تانية ولسه واقف الوقفة دي. قلت له انت لو مت هتقول لربنا ايه؟ ده انت لسه صاحبك دمه ما بردش في القبر بتاعه. هتقول لربنا ايه؟ انت لو ما اعتبرتش ربنا هيخليك عبرة
قلت له الكلام ده وسبته ومشيت. وانا ما اعرفش فعلا ان لسة له اتنين وسبعين ساعة ويموت. ان لسانه تلات تيام ويموت سبحان الله العظيم نفس الكلمة اللي قلتها له دهيت لو ما اعتبرتش ربنا هيخليك عبرة نفس الكلمة دهيت واحد صاحبنا في الطاهرة في شارع عباس
خارج في رمضان بعد بالليل بقى بعد ما صلوا وبقى خارج لقى اربعة شباب بيركبوا عربية كده وطالعين ايه بعد عباس العقاد بقى الاوتوستراد بقى وطالعين يعيشوا حياتهم بقى شكلهم لا بيصوموا ولا بيصلوا. فعدى الشارع وراح لهم قال لهم يا شباب هو صاحبنا ده اسمه كريم؟ صاحبنا ده يعني ايه؟ مش من النوع المتكلم اوي يعني
فراح لهم قال لهم يا شباب لو ما اعتبرتوش ربنا هيخليكم عبرة. عايزهم ييجوا يصلوا معه في الجامع. وفي رمضان ما بيصلوش حتى في رمضان فبصوا له كده قالوا له يعني ايه الكلام اللي انت بتقوله ده؟ مش من النوع اللي بيعرف يتكلم اوي يعني. قال لهم يا شباب لو ما اعتبرتوش ربنا هيخليكم عبرة. فتلاتة اتخنقوا
ومنه يا عم بلا خناقة وقاموا راكبين العربية. الرابع فضل واقف ما بينه وما بين اصحابه اللي في العربية. متردد يدخل يصلي في الجامع ولا يركب مع اصحابه. فبيقول له انت قصدك ايه
الكلمة دي فكريم صاحبنا قال له يا ابني لو ما اعتبرتش باللي حصل لغيرك ربنا هيخليك عبرة لغيرك. المهم التلاتة اتخنقوا وقاموا نازلين شادين صاحبهم ومركبينه وهو خلاص يا عم كبر بقى وطاروا في شارع عباس العقاد خمسات وغرز وطلع امريكاني طاروا بقى يعيشوا حياتهم
وهم طالعين من عباس العتل اوتوستراد وبيجروا بسرعة جنونية قاموا داخلين في عمود نور. العربية ولعت. يعني صاحبي بيقول لي اربعة ما خرجوش متفحمين. بيقول لي الاربعة خرجوا بودرة من كتر قوة النار اللي كانت عندهم. والعياذ بالله. بيقول فضة العربية
ما بين عباس العهد الاسطورات فترة اللي معدي يبص عليها ويتعجب. سبحان الله العظيم من حادسة بهذا المنزر. يا اخوانا القضية يعني فجأة بقى كتير اوي الوقت سهل قوي انك تلاقي فجأة فلان مات فلان مات انا اقرب صاحب لي في الدنيا كلها مات في لحزة بيتصلوا بنا فلان مات
انا مش فاكر يعني فاكر رد فعل صاحبي اللي ماسك التليفون قال لهم قصدكم ابوه ابوه مريض. ابوه لسه الله يرحمه دافنينه من تلات ايام. ابوه مريض وراجل كبير جدا قصدكم ابوه هو. يعني سبحان الله العظيم بعدها الواحد قال يعني اي حد ممكن يموت في لحزة يا جماعة. اي واحد مننا
ممكن الليلة ينام في القبر ما ينامش في بيته. ماذا اعددت لهذه التوبة؟ ماذا اعددت لهذا القبر؟ ماذا اعددت لهذا الحدث من الاحاديث اللي بتزلزل القلب. حديث ابي هريرة وهو حديس حسن. قال رسول الله صلى الله عليه وسلم ان الميت
اذا وضع في قبره فانه يسمع قرع نعالهم. اذا ولوا مدبرين. فانه يسمع اسمه ايه؟ قرع نعالهم. قرع نعال مين؟ ها؟ المشيعين. ايوا. قال سن علي المشيعين. طب القرع ده لما اجيب اجنة حديد واقوم نازل بها على حاجة حديد. يقوم يتسمع صوت القرع. هو المشيعين ماسكين حديد وقاعدين يخبطوا
ده ده صوت رجليهم وهي ماشية على التراب. هو صوت الرجلين بيعمل صوت يا جماعة؟ خفيف جدا جدا. امال ايه قرأ عن علي القرع ده في ايه قلبه مصدوم مفزوع هتسيبوني لوحدي وتروحوا فين؟ هتسيبوني لوحدي اعمل ايه هنا؟ هفضل هنا اعمل ايه
ويا عيني فيه ناس بتدخل ابراط تلاقيه خرابة. اتفتنت من السنتين تلاتة. اللي عايشينهم فوق التراب. ونسيوا ان هم هيعيشوا تحت القبر ليوم القيامة وفي ناس فرشت قبرها من الان. فرشت قبرها من الجنة من الان. فالنبي عليه الصلاة والسلام بيقول لك ان الميت اذا وضع في قبره فانه
يسمع قرع نعالهم اذا ولوا مدبرين. فان كان مؤمنا. اسمع بقى العجب العجاب. فان انا مؤمنة لو كان مستعد في الدنيا لو كان مع ربنا في الدنيا اسمع. كانت الصلاة عند رأسه
الصلاة اللي اهتم بها وعظمها وخشع فيها. واجتهد في فروضها ونوافلها. تيجي عند راسه كده. جاية تعمل ايه؟ هتشوفه الوقتي كان الصيام عن يمينه. الصيام اخر يوم صمته امتى؟ فيه ناس يا جماعة اخر يوم صامته يوم تسعة وعشرين رمضان اللي فات دوت
ولا تلاتين رمضان اللي فات ده اخر يوم صامته اخر يوم صمته لله امتى؟ وكان الصيام عن يمينه. وكانت الزكاة عن شماله وكان فعل الخيرات من الصدقة والاحسان الى الناس عند رجليه. واقفين حواليه دايرة
ما يدور ليه ؟ شف بقى اللي هيحصل دلوقتي. فيؤتى من عند رأسه. مين اللي ياتيه؟ ملايكة العذاب. ليه ؟ الراجل ده عمل المعاصي تستوجب عليها عذاب القبر. فملائكة عذاب جاية. قال لها طب وبعدين؟ الراجل زمانه مفزوع الوقت ملايكة العزاب جاية عليه. فتقول
الصلاة. ما قبلي مدخل. الله اكبر! الله اكبر! ده اتاريني اللي واقفين داير ما يدور حواليه البودي جاردات فين يحفظوه واقفين يمنعوا عنه اي عذاب من انواع عذاب القبر. فيؤتى من عند رأسه. في الصلاة تقوم تقول الصلاة
ما قبلي مدخل ما حدش معدي من هنا فيؤتى من عن يمينه ملايكة العزاب تيجي من على اليمين فيقول الصيام ما قبلي في مدخل فيؤتى من عن شماله. فتقول الزكاة ما قبلي مدخل. فيؤتى من عند رجليه
فيقول فعل الخيرات من الصدقة والاحسان الى الناس ما قبلي مدخل. الله اكبر! ايه الجمال ده! ايه العظمة دي! ايه الروعة دي العبادات اللي اجتهدت بها في الدنيا بقت حفاظ بقوا طقم حراسة له من اي نوع من انواع عذاب القبر. طب انت لو انت في الموقف
ده ايه اللي هيقف يحامي عنك؟ ايه اللي انت قدمته؟ التاني بقى يؤتى من عند رأسه فلا يوجد ما فيش حاجة ملايكة العزاب جاية له ما فيش حاجة تدافع عنه. فيؤتى من عن يمينه فلا يوجد شيء. فيؤتى من عن
فلا يوجد شيء. فيؤتى من عند رجليه فلا يوجد شيء ثم يجلسه الملكان مشعوفا خائفة هيموت من الفزع. فيقولان له ارأيتك. اسمع بقى السؤال الغريب ده. ارأيتك هذا الرجل الذي كان قبلكم ماذا تقول فيه؟ بيقولوا له انت كنت عايش في ارض كان في نبي الناس كلها متبعاه
الراجل ده انت انت قولك فيه ايه ؟ الراجل ده كان مسلم يا جماعة. الراجل ده كان مسلم وكان في البطاقة مسلم. فيقول لهم لا ادري اي رجل رجل من مش عارف يقول محمد فيقولن له محمد صلى الله عليه وسلم. انت مش عارف سيدنا محمد عليه الصلاة والسلام
وكل لا ادري سمعت الناس قالوا قولا فقلت كما قال الناس. الراجل ده كان مسلم في البطاقة ولكن كان شاكك في دينه. والعياذ بالله. فلما سأل عن سيدنا محمد في القبر ما عرفش يجاوب ما عرفش يجاوب. تلاتة من اصحابنا يعني تلاتة شباب جامعة ماتوا عند
مستشفى كده في المنصورة كانوا بيعملوا غرزة كده ما بين عربية نقل وعربية تانية الله يرحمهم ماتوا. كانوا اربعة في العربية تلاتة ماتوا والرابع نجا. الرابع ده جاب كان الكلام ده من كزا سنة كان لسة فيه شرايط. شرايط كاسيت جاب شريط عليه دم كده شريط اغاني لواحد صاحبنا. فبيصاحبنا بيقول له ايه ده ؟ قال له ده كان اخر شريط
يسمعوه قبل ما يموتوا. اخر شريط بيسمعوه قبل ما يموتوا. المهم فواحد سبحان الله العظيم شاف واحد منهم في الرؤيا بعد ما ماتوا. فبيقول له عملتوا ايه جاوبتوا على اسئلة القبر. قال له اتنين مننا جاوبوا وواحد مننا ما جاوبش. يعني الكلام ده يا جماعة لو دي رؤية يا اخوانا هو
ممكن حد مننا ما يجاوبش يا اخوانا اللي بيجاوب في القبر اللي عنده يقين. اللي عنده يقين فيه ناس متهيأ لها ان ساعة الموت يا عم هقول لا اله الا الله
يا اخوانا الموضوع مش كده. يا جماعة ده عاملة زي لو انا جبت موبايل وسجلت عليه اغاني. لو قعدت اخبط عليه بعدها واقول له طلع قرآن هيطلع ايه هيطلع اغاني. هيطلع اللي يسجل عليه. فكل واحد ساعتها بيطلع اللي في قلبه. اللي في قلبه. هو
وانا الوقتي لو انا جبت اسفنجة وحطيتها في ماية بخل وعصرتها. هتنزل عسل هتنزل مية بخل. طب لو عصرتها وهي كانت محطوطة في ميه بسكر هتنزل هتنزل بقى بصوت. يا اخوانا اللي انت بتقوله في القبر اللي بيتكلم في القبر مش لسانك. اللي بيتكلم في القبر قلبك
اللي بيتكلم في القبر ما كان على قلبك. امتحان القبر ده امتحان في العقيدة. لان ممكن واحد يقول لك طب انا بتسأل في القبر وبارجع تاني اتسأل يوم القيامة. طب ايه الفرق بين سؤال القبر وسؤال يوم القيامة؟ سؤال يوم القيامة في العمل. انما سؤال القبر في اليقين
سؤال القبر في العقيدة مرحلة الموت دي كلها قبلها وبعدها امتحان في اليقين. عشان كده اخر فتنة الشيطان بيحاول يفتنك بها. وانت بتموت اسمها فتنة ايه؟ ها؟ فتنة الممات. فتنة ايه؟ فتنة الممات ديت؟ ان الشيطان يجي للواحد
هو بيموت ويحاول يشككه في دينه. يحاول يموته على الكفر والعياذ بالله. اللي ما عندوش يقين ساعتها بقى يعمل ايه؟ اذا كان الشيطان وهو في قوته وشبابه. الشيطان هيعمل معه قوة في ضعفه. عشان كده يا اخواننا مرحلة الموت دي كلها محتاجة يقين. فهل اعددنا لهذا اليقين
هل استعددنا لهذا اليقين؟ هل استعددنا لهذا الايمان؟ هل استعددنا يا جماعة؟ اخواني في الله كما قال النبي صلى الله عليه وسلم ان الرجل ليعمل بعمل اهل الجنة فيما يرى للناس. العلماء قال لك يعني ايه فيما يرى للناس؟ قال لك يعني ده قدام الناس بيطاع ربنا
ولما يتقفل عليه باب بيته لوحده بيعمل مصايب. معاصي السر والعياذ بالله. حتى ما يكون بينه وبينها الا ذراع بعمل اهل النار فيدخلها. يفضح عند موته بسوء الخاتمة والعياذ بالله. وانما الاعمال بالخواتيم
اخر عمل هتقابل به ربنا ده ده اخطر عمل في حياتك. اختار خاتمتك من الان. ازاي من عاش على شيء مات عليه اخواني واحبابي في الله ربنا يحفظكم وربنا يبارك فيكم. وربنا ينزل من بركاته ورحمته على اهل هذه القرية الطيبة المباركة. وربنا يجعل قرية
المخزن كده يعني من البلاد اللي يخرج منها الهداية للدنيا كلها. واللي اهلها يبقوا من اطوع الناس لله سبحانه وتعالى وفتيات رجالا ونساء اسأل الله سبحانه وتعالى اللهم تب علينا لنتوب. اللهم تب علينا توبة ترضى بها عنا
اللهم تب علينا توبة ترضيك. اللهم تب علينا توبة لا نرد على اعقابنا بعدها ابدا. اللهم تب علينا توبة نصوحا. اللهم انا نستغفر فيروك من كل ذنب عصيناك به ونستغفرك من كل صلاة ضيعناها ونستغفرك من كل
معصية سر جعلناك فيها اهون الناظرين الينا ونستغفرك من كل امر فعلناه نظنه حلال وهو عندك حرام ونستغفرك من كل ذنب تبنى اليك منه ثم عدنا فيه. ونستغفرك من كل نظرة حرام نظرناها
يا من تبسط يدك بالليل ليتوب مسيء النهار. تب علينا يا ربنا من ذنوب الليل والنهار. اللهم انزل من بركاتك ورحمتك على اهل هذه القرية. اللهم انزل من انوارك وهدايتك على قلوب اهل هذه القرية. على رجالها ونسائها
وشبابها وفتياتها واطفالها. اللهم الف بين قلوبهم. اللهم بارك لهم في ارزاقهم. اللهم بارك لهم في ارزاقهم اللهم اشف مرضاهم وارحم موتاهم وادي الدين عن مدينهم برحمتك يا رب العالمين. سبحانك اللهم وبحمدك اشهد ان لا اله
استغفرك واتوب اليك